หุ้นปิดบวก10.57จุด
ดัชนีหุ้นวันที่ 27 ก.ย.ปิดที่ 962.47จุด บวก10.57 จุด โดยระหว่างวันแตะระดับสูงสุดที่ 964.41จุด&nbsp;
27 ก.ย. 2553

ดัชนีหุ้นวันที่ 27 ก.ย.ปิดที่ 962.47จุด บวก10.57 จุด โดยระหว่างวันแตะระดับสูงสุดที่ 964.41จุด 
ดัชนีหุ้นวันที่ 27 ก.ย. ปิดตลาดที่ระดับ ดัชนีหุ้นเปิดบวก และยืนอยู่ในแดนบวกได้ตลอดทั้งวัน โดยแตะระดับสูงสุดของวันที่ 964.41 จุด และต่ำสุดของวันที่ 956.66 จุด และท้ายตลาดมาปิดที่ระดับ 962.47 จุด เพิ่มขึ้น 10.57 จุด หรือ 1.11% มูลค่าการซื้อขาย 39,868 ล้านบาท 
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บล.ฟินันเซียไซรัส กล่าวว่า ดัชนีหุ้นบวกเป็นไปในทิศทางเดียวกับตลาดหุ้นต่างประเทศ หลังจากตัวเลขเศรษฐกิจของสหรัฐได้ประกาศเมื่อวันศุกร์ที่ 24 ก.ย. ที่ผ่านมา ออกมาดี โดยแรงซื้อเข้ามาเป็นหุ้นขนาดใหญ่ 
อย่างไรก็ตาม ดัชนีหุ้นระหว่างวันมีความผันผวนเล็กน้อย แต่สามารถยืนในแดนบวกได้ตลอดทั้งวัน คาดว่าในวันพรุ่งนี้น่าจะบวกได้ต่อภายในกรอบ 950-970 จุด แต่อาจมีแรงขายทำกำไรออกมาบ้าง ถือเป็นเรื่องปกติหลังจากขึ้นมาค่อนข้างสูง